**Výročná správa o činnosti RADY ŠKOLY**

 **pri MŠ Jána Cikkera 651/2, 962 31 Sliač**

 **za rok 2024**

**Údaje o Rade školy:**

Rada školy pri MŠ Jána Cikkera 651/2 962 31 Sliač bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 15.05.2017. Funkčné obdobie začalo dňom 28.9.2021 na obdobie 4 rokov.

**Členovia rady školy**

|  |  |
| --- | --- |
| **Predseda RŠ**  |  **Jaroslava Popovcová** |
| **pedagogickí zamestnanci** |  **Mgr. Andrea Bartková** |
| **nepedagogickí zamestnanci** | **Anna Bendíková** |
| **rodičia** |  **Mgr. Denisa Aláčová** |
|  | **Mgr. Katarína Kocúrová** |
|  | **Aneta Franková** |
| **delegovaní zástupcovia MÚ Letecká 1, 962 31 Sliač** | **Ing. Vladimír Belička** |

V období od 1.1. 2024 do 31. 8.2024 sa uskutočnilo päť zasadnutí Rady školy. Vzhľadom na to, že došlo k zlúčení dvoch materských škôl na Sliači k 1.9.2024, funkčnosť Rady školy zanikla.

1. Prvé zasadnutie sa konalo 15.02.2024, na ktorom boli členovia oboznámení s Výročnou správou a so Správou o hospodárení za rok 2023.

V rámci diskusie boli oboznámené so zatvorením materskej školy 20.02.2024 kvôli prerušeniu distribúcie elektriny do školskej jedálne a následne bude zatvorená materská škola aj 27.02.2024 kvôli prerušeniu distribúcie elektriny priamo do materskej školy. Pani Mgr. Katarína Kocúrová spokojnosť s materskou školou a vyjadrila ponuku, že keď bude materská škola potrebovať fotografa (napríklad na vynášanie Moreny, stavanie mája a pod.), tak jej manžel je ochotný prísť detičky odfotiť. V uznesení RŠ schválila Výročnú správu o činnosti Rady školy za rok 2023 a Správu o hospodárení MŠ za rok 2023.

1. Na druhom stretnutí dňa 07.05.2024 pani riaditeľka Mgr. Janáková informovala prítomných, že spolu s p. riaditeľkou z MŠ SNP prepočtom zistili, že zlúčenie oboch MŠ neprispeje k šetreniu financií, ale naopak – zvýšia sa, pretože bude potrebné prijať ďalšiu p. učiteľku, nakoľko sa p. riaditeľke skráti úväzok práce pri priamej práci s deťmi na 12 hodín týždenne podľa NV č. 201/2019. Ďalej p. riaditeľka predložila členom RŠ dokument v ktorom sa p. PhDr. Viera Hajdúková, PhD. z Ministerstva školstva vyjadrila, že zlúčenie MŠ prináša viacero problémov, a preto by malo byť výsledkom zváženie všetkých „ pre “ a „proti“ a nemá byť unáhleným rozhodnutím, ktorý môže mať zlé dôsledky v predprimárnom vzdelávaní. Členovia RŠ vyjadrili nesúhlasný postoj k danej problematike. Oznámili, že spíšu petíciu a ochotne sa zúčastnia stretnutia s p. primátorkou, ktorá navrhla spoločné stretnutie RŠ z oboch MŠ dňa 11.3.2024 na MÚ Sliač za účelom vysvetlenia spájania materských škôl. P. poslanec Belička sa vyjadril, že p. primátorka na mestskom zastupiteľstve hovorila o ušetrení financií 36 000 € pri spojení MŠ do jedného subjektu s elokovanými pracoviskami.
2. Na základe pozvánky pani primátorky dňa 11.3.2024 sa uskutočnilo stretnutie členov Rád škôl oboch materských škôl mesta Sliač, so zámerom vysvetliť význam zlúčenia škôl z dôvodu úspory financií. Dôvody predstavené pani primátorkou na úsporu financií. Členovia rady školy vyjadrili nesúhlasné stanovisko so zlučovaním materských škôl. Pani primátorka neuviedla koľko sa ušetrí v prípade zlúčenia škôl. Požiadala riaditeľky aby ,zistili či navrhovaný rozpočet na jednotlivých položkách je dostačujúci pre potreby materskej školy.Členovia rád škôl sa vyjadrili, že tieto dôvody pani primátorky na spájanie nie sú dostatočné, naopak, môžu mať zlé dôsledky na predprimárne vzdelávanie.
3. Dňa 13.03.2024 na stretnutí RŠ informovala pani riaditeľka Mgr. Janáková, že na návrh pani primátorky spolu s hospodárkou zhodnotili, že navrhovaný rozpočet na rok 2024 pokryje náklady materskej školy aj keď je značne okresaný. Materská škola bude šetriť na viacerých položkách ako sú nulové odmeny, zabezpečenie sponzorov na spotrebný materiál, výpočtová technika, naďalej zapájanie materskej školy do rôznych projektov...

Členovia rád škôl sa vyjadrili, že tieto dôvody pani primátorky na spájanie nie sú dostatočné, naopak, môžu mať zlé dôsledky na predprimárne vzdelávanie. Pani riaditeľka povedala, že do úvahy treba brať aj také skutočnosti, ako klíma školy – dobré vzťahy medzi zamestnancami, rodičmi a deťmi navzájom. Kde je dobrá klíma, je aj chuť pracovať, vzdelávať sa, čo vedie k spokojnosti všetkých zainteresovaných.O návrhu pani primátorky hlasovali všetci prítomní členovia Rady školy MŠ Jána Cikkera. Každý prítomný člen hlasoval proti návrhu na zlúčenie škôl / Riaditeľstvo na MŠ Jána Cikkera + elokované pracovisko MŠ SNP + elokované pracovisko na ulici Rybárskej/.Po hlasovaní pani Mgr. Kocúrová, Mgr. Aláčová, p. Franková navrhli spísanie petície proti zlučovaniu škôl. P učiteľka Bartková sa podujala, že pripraví znenie petície aj s podpisovými hárkami, ktoré budú doručené na MÚ Sliač. V uznesení Rada školy Materskej školy , Jána Cikkera 651/2, Sliač nesúhlasí so zlúčením materských škôl v zriaďovateľskej pôsobnosti mesta Sliač do jedného subjektu s elokovanými pracoviskami. Pani učiteľka Bartková pripraví znenie petície aj s podpisovými hárkami proti zlučovaniu škôl do 14.3.2024

1. Rada školy dňa .......06. 2024 v uznesení schválila počet prijatých detí pre školský rok 2024/2025. Rodičia vyjadrili spokojnosť s aktivitami, ktoré deťom materská škola ponúka.

Predsedníčka RŠ V Sliači .........2025

Jaroslava Popovcová